Oficialusis leidinys L 197 , 29/07/1999 p. 0025 - 0026



Komisijos reglamentas (EB) Nr. 1662/1999 1999 m. liepos 28 d. iš dalies keičiantis Reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą [1], su paskutiniais pakeitimais, padarytais Europos Parlamento ir Tarybos reglamentu (EB) Nr. 955/1999 [2], ypač į jo 249 straipsnį, (1) kadangi Komisijos reglamentas (EEB) Nr. 2454/93 [3] su paskutiniais pakeitimais, padarytais Reglamentu (EB) Nr. 502/1999 [4] numato atvejus, kai remiantis Komisijos sprendimu gali būti leista supaprastinti laikinojo įvežimo perdirbti procedūrą; kadangi reikėtų pakeisti leidimo supaprastinti specifinius gabenimo trikampiu prekybos srautus, pasižyminčius pakankamai dideliu išankstinio eksporto operacijų skaičiumi, procedūrą; (2) kadangi transporto priemonių laikinas importas turėtų atitikti Bendrijos geografinių regionų turizmo poreikius, atsižvelgiant į trečiųjų šalių transporto infrastruktūras; (3) kadangi reiktų išplėsti 87 priede pateiktą sąrašą, kad į jį dėl ekonominių priežasčių būtų įtraukta PVC žaliava, skirta perdirbti į projekcinius ekranus; (4) kadangi dėl to reikėtų atitinkamai iš dalies pakeisti Reglamentą (EEB) Nr. 2454/93; (5) kadangi šiame reglamente numatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2454/93 iš dalies keičiamas taip: 1. 601 straipsnio 6 dalis pakeičiama taip: "6. Jeigu išankstinio eksporto apibendrinime dalyvauja daugiau nei viena valstybė narė, 556 straipsnio 2 dalyje numatyta procedūra taikoma mutatis mutandis". 2. 719 straipsnio 11 dalis papildoma šiuo d punktu: "d) bendrais arba atskirais atvejais, išskyrus numatytus a, b ir c punktuose, muitinės gali Bendrijos muitų teritorijoje registruotiems fiziniams asmenims pagal rašytinę nuomos sutartį leisti šioje teritorijoje naudoti už jos ribų išsinuomotą automobilį, atitinkantį 3 dalies c punkte nustatytas sąlygas. Tokiam naudojimui leidimas išduodamas, jei šalys, kuriose automobilis išnuomotas ir registruotas, panašiomis aplinkybėmis leidžia Bendrijos muitų teritorijoje išnuomotų ir registruotų automobilių laikinąjį importą. Per aštuonias dienas nuo sutarties įsigaliojimo transporto priemonė reeksportuojama arba grąžinama Bendrijos muitų teritorijoje įsteigtai automobilių nuomos įmonei tam, kad būtų reeksportuota vėliau. Sutartis pateikiama muitinės prašymu." 3. 87 priedas iš dalies keičiamas pagal pridedamą priedą. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. liepos 28 d. Komisijos vardu Mario Monti Komisijos narys [1] OL L 302, 1992 10 19, p. 1. [2] OL L 119, 1999 5 7, p. 1. [3] OL L 253, 1993 10 11, p. 1. [4] OL L 65, 1999 3 12, p. 1. -------------------------------------------------- PRIEDAS Reglamento (EEB) Nr. 2454/93 87 priedas papildomas šiuo punktu: "Eilės Nr. | 1 skiltis | 2 skiltis | Prekės, kurias perdirbti leidžiama muitinei prižiūrint | Perdirbimas, kurį galima atlikti | 19 | PVC žaliavos, kurių KN kodas yra 39219060 | Perdirbimas į projekcinius ekranus, kurių KN kodas 90106000" | --------------------------------------------------